Diari Oficial de la Generalitat Valenciana


Sumari del DOGV 8449, del 21-12-2018 (2018/11021)

DECRET 222/2018, de 14 de desembre, del Consell, de cessament dels vocals dels consells d'administració de les autoritats portuàries d'Alacant, Castelló i València.
--------------------------------------------------------------------------------------------------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11657


Data del document
:   14-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * València
    * Alacant
    * instal·lació portuària

DECRET 222/2018, de 14 de desembre, del Consell, de cessament dels vocals dels consells d'administració de les autoritats portuàries d'Alacant, Castelló i València. [2018/11286]  
L'article 30.1.c del text refós de la Llei de ports de l'Estat i de la Marina Mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós de la Llei de ports de l'Estat i de la Marina Mercant estableix que la designació dels vocals s'haurà de fer necessàriament a proposta de les administracions públiques i entitats i organismes representats en el consell d'administració, i que la separació dels vocals del consell serà acordada per l'òrgan competent de la comunitat autònoma, a proposta de les organitzacions, organismes i entitats als quals aquells representen.  
  
En l'àmbit de la Comunitat Valenciana aquesta competència correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
Mitjançant el Decret 196/2015, de 29 d'octubre, del Consell, pel qual se separen i es designen vocals dels consells d'administració de les autoritats portuàries d'Alacant i Castelló, es van designar vocals, respectivament, dels consells d'administració de les autoritats portuàries d'Alacant i Castelló, en representació de l'Administració de l'Estat, César Sánchez Pérez i Javier Moliner Gargallo.  
Així mateix, per Decret 96/2017, de 21 de juliol, del Consell, pel qual se separa i es designa vocal del Consell d'Administració de l'Autoritat Portuària de València, es va nomenar José Vicente Herrera Arrando com a vocal d'aquest Consell en representació de l'Administració General de l'Estat.  
L'organisme Ports de l'Estat ha cursat una proposta de cessament dels vocals esmentats dels seus respectius consells d'administració en representació de l'Administració General de l'Estat.  
Per això, a proposta de la consellera d'Habitatge, Obres Públiques i Vertebració del Territori, amb la deliberació prèvia del Consell, en la reunió del 14 de desembre de 2018,  
  
  
DECRETE  
  
El cessament de César Sánchez Pérez, Javier Moliner Gargallo i José Vicente Herrera Arrando, com a vocals dels consells d'administració de les autoritats portuàries d'Alacant, Castelló i València, respectivament, en representació de l'Administració General de l'Estat.  
  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
  
València, 14 de desembre de 2018  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT